Iniciat el curs gratuït d’autodefensa per a dones i joves des dels 14 anys a Burjassot
2025-07-24

Les instal·lacions de la Policia Local de Burjassot han albergat l’inici del curs gratuït d’autodefensa per a dones i joves des dels 14 anys. Davant la petició de la ciutadania, la regidoria de Policia i Seguretat Ciutadana, dirigida per Manuel Pérez Menero, ha obert el curs a les citades menors que poden realitzar-lo amb autorització paterna, materna o dels tutors legals.

En la primera de les classes del curs, el Comissari de la Policia Local de Burjassot, José Javier Collado, va donar la benvinguda a totes les participants i les va animar que gaudisquen i aprofiten les classes impartides per professionals en la matèria.

Les participants aprendran nocions bàsiques de defensa personal que els ajudaran a sentir-se més segures, augmentant la seua autoconfiança davant la possibilitat d’enfrontar-se a una situació de risc. Aprendran tècniques i habilitats d’acció directa i indirecta que poden protegir-les i salvar-les en el cas que hagen d’aplicar-les.